Нермин Нефтчи

Харије Ајше Нермин Нефтчи (1924 – 20 август 2003) била турска жена правник, политичарка и поранешен министер во владата.

Хајрије Ајше Нермин Нефтчи била родена во Истанбул, Турција во 1924 година. Дипломирала на Правниот факултет на Универзитетот во Анкара.

По општите избори во 1969 година, таа влегла во парламентот како пратеник на Муш. Таа станала првата турска политичарка избрана од источните провинции на Турција по воспоставувањето на демократијата. Служела во одборите за одлучување на Републиканската народна партија (ЦХП). Во подоцнежните години од парламентарниот мандат, била назначена за заменик-претседател на Големото национално собрание, функција што за прв пат ја имала жена. Таа не учествувала на општите избори во 1973 година. Сепак работела во кабинетот на Сади Ирмак во Министерство за култура од 17 ноември 1974 до 31 март 1975 година.

Била присутна за време на гласањето во парламентот на 24 април 1972 година за одобрување на погубувањето на тројца млади луѓе, кои биле осудени на смрт по државниот удар од 12 март 1971 година. Одлуката за погубување на овие тројца членови на марксистичко-ленинистичката револуционерна Народноослободителна армија на Турција, била прифатен со 273 гласа. По одобрението на претседателот на државата, Дениз Гезмиш, Јусуф Аслан и Хусеин Инан биле обесени на 6 мај 1972 година, што предизвикало долготрајна полемика во земјата последователно.

Нермин Нефтчи пишувала колумни во различни дневни весници и списанија. Таа е автор на книга со наслов „О Јакадан Бу Јакаја“ за структурата на турскиот јазик и фолклорот на ирачките Туркмени во Киркук.

Нефтчи починала на 79-годишна возраст на 20 август 2003 година во Бодрум, Мугла. Таа имала два сина, Салих (1947–2009) и Синан.

Категорија:Починати во 2003 година
Категорија:Турски министри
Категорија:Родени во 1924 година
Категорија:Статии со извори на турски (tr)